H Avin «ανοίγει φτερά» – EnergyIn
Home Ενεργειακές επισημάνσεις H Avin «ανοίγει φτερά»
26/04/2018 Energyin.gr 0
26/04/2018 Energyin.gr
Διπλοί πόντοι και διπλό κέρδος φέτος το Πάσχα από την AVIN
Σε νέα εποχή μπαίνει η Avin, αλλάζοντας το εμπορικό της σήμα και ανακαινίζοντας τα περίπου 500 πρατήρια της. Υλοποιεί επενδύσεις ύψους 35 εκατ. και επεκτείνει το δίκτυο πρατηρίων της.
Η εταιρεία πετρελαιοειδών, Avin, μετά από 40 χρόνια παρουσίας στην ελληνική αγορά καυσίμων, αλλάζει σελίδα και προχωράει σε μία νέα εποχή. «Η Avin μπαίνει σε μια νέα εποχή. Ανοίγουνε φτερά και μεταφορικά κι κυριολεκτικά», δήλωσε ο Τόλης Βασιλακάκης, γενικός διευθυντής της εταιρείας σε εκδήλωση που πραγματοποιήθηκε την Τετάρτη .
Σύμφωνα με τον ίδιο το 2017 συνέχισε να είναι μια πτωτική χρονιά για την αγορά καυσίμων. Η βενζίνη κινήθηκε πτωτικά, το πετρέλαιο θέρμανσης πτωτικά, λόγω καιρού, σε αντίθεση με το πετρέλαιο κίνησης, το οποίο παρουσίασε μικρή άνοδο. Συγκεκριμένα την χρονιά που πέρασε η βενζίνη έπεσε -3,1% και το πετρέλαιο κίνησης αυξήθηκε +0,5%. Σύμφωνα με τον κ. Βασιλακάκη, η πορεία των καυσίμων εξακολουθεί να είναι πτωτική και το 2018, με τη βενζίνη να παρουσιάζει μικρή άνοδο +1,9%, το πετρέλαιο κίνησης +5,8% ( λόγω του ειδικού φόρου) και το πετρέλαιο θέρμανσης να κάνει βουτιά -22% στο πρώτο τρίμηνο σε σχέση με το ίδιο διάστημα πέρυσι. Η μεγάλη πτώση του πετρελαίου θέρμανσης οφείλεται στο καιρό, αφού ο φετινός χειμώνας ήταν ελαφρύς και ο περσινός πάρα πολύ βαρύς. «Ελπίζουμε το 2018 να πάει καλύτερα από το 2017» ανέφερε ο γενικός διευθυντής.
Ο γενικός διευθυντής της Avin, Τολής Βασιλακάκης
Η εταιρεία υλοποιεί ένα μεγάλο επενδυτικό πλάνο, ύψους 35 εκατ., για την ανακατασκευή των περίπου 500 πρατηρίων, την κατασκευή νέων σε καίρια σημεία. Ήδη η εταιρεία έχει ξεκινήσει την κατασκευή 4 νέων ΣΕΑ στην Ιονία Οδό. «Φέτος θα λειτουργήσουμε άλλα 22 πρατήρια. Τα τελευταία χρόναι έχουμε κερδίσει π´νω από 2% στο μερίδιο αγοράς. Η ανακαίνιση των πρατηρίων με τη νέα ταυτότητα και το νέο σήμα θα ολοκληρωθεί σε βάθος τριετίας. Ωστόσο ήδη μερικά πρατήρια έχουν ανακαινιστεί, όπως αυτό στη Λεωφ. Κηφισίας 221-223 στο Μαρούσι.
Καταπολέμηση της λαθρεμπορίας
Στην προσπάθεια καταπολέμησης της λαθρεμπορίας, η εταιρεία έχει ξεκινήσει το πρόγραμμα εξασφάλισης ποιότητας. Η εταιρεία διαθέτει οκτώ βαν, 4 στη νότια, τα οποία είναι κινητές μονάδες ελέγχου με ειδικό εξοπλισμό και εξειδικευμένο προσωπικό. Με αυτό τον τρόπο ελέγχεται η ποιότητα των καυσίμων που πωλούν τα πρατήρια. Ετησίως πραγματοποιούνται 30.000 αναλύσεις ποιότητας και καλύπτονται 150.000 χιλιόμετρα από τα ειδικά φορτηγάκια.
Τα καύσιμα που προσφέρει η Avin είναι με πρόσθετα τελευταίας γενιάς. Συγκεκριμένα:
Action 100: το οποίο προσφέρει μεγαλύτερη ισχύ και επιτάχυνση, απόλυτη καθαρότητα στα μπεκ ψεκασμού και στις βαλβίδες και άμεση μείωση της κατανάλωσης.
Action diesel: απόλυτος καθαρισμός των μπεκ με τη χρήση τελευταίας γενιάς detergents. Βελτίωση απόδοσης κινητήρων, μείωση θορύβου μηχανής, αντιδιαβρωτικό μηχανής.
Unleaded 95 + Value diesel: περιλαμβάνουν πρόσθετα τελευταίας γενιάς
tags: AVIN Τόλης Βασιλακάκης
προηγούμενο Η ΔΕΗ μονοπώλησε την αντιπαράθεση χθες στη Βουλή
επόμενο Carbon Tracker: Έρχεται εκτόξευση των τιμών των δικαιωμάτων ρύπων